stanford-oval/wikipedia huggingface dataset:
Meteorisironta

Meteorisironta (engl. Meteor scatter) on etenemismuoto, jossa radioaalto heijastuu ylemmässä ilmakehässä palaneiden meteorien jättämistä ajallisesti yleensä lyhytkestoisista ionisoituneista vanoista. Meteorisirontaa voidaan käyttää mm. radioamatööriyhteyksiin erityisesti VHF-alueella.
Meteorisirontayhteydet ovat yleisimpiä meteoriparvien aikaan.
Matte Yehuda

| Matte Yehuda (hepr>  ‏מועצה אזורית מטה יהודה‎) |
| --- | --- |

 Matte Yehuda
 Koordinaatit: 31°45′N, 34°52′E 
Valtio:   Israel
piirikunta:  Matte Yehuda
Hallinto:  
 – Pormestari:  Niv Vizel
Väkiluku (2016)  ():  55 100
 
 m-yehuda.org.il/english/ 
 Vantaan ystävyyskunta vuodesta 1967. 
Infobox OKVirheellinen NIMI-arvo: 
Matte Yehuda (hepr. ‏מועצה אזורית מטה יהודה‎) on piirikunta Jerusalemin lähellä Israelissa. Asukkaita Matte Yehudassa oli vuonna 2016 noin 55 100. Matte Yehuda on ollut Vantaan ystävyyskunta vuodesta 1967.
Matte Yehuda alueella sijaitsevat kaupungit vaihtelevat suuresti perusolemukseltaan. Siellä on sekaisin uskonnollisia ja maallisia juutalaisyhteisöjä, kaksi arabiyhteisöä, ja ainoa kaupunki Israelin, Neve Shalom, jossa on asukkaina arabeja ja juutalaisia.
Matte Yehuda alue on suosituimpia matkailukohteita Israelissa. Siellä vierailee vuosittain miljoonia turisteja Israelista ja ulkomailta alueen kansallispuistoissa, metsissä ja raamatullisissa kohteissa. Alueen ilmasto on suotuisa viinin viljelylle ja siellä on kolmekymmentä tunnetuinta Israelilaista viinitilaa. Alueella järjestetään vuosittain muun muassa maalaisruoka-, olut- ja viinifestivaalit.
Aiheesta muualla

Kuvia tai muita tiedostoja aiheesta Matte Yehuda Wikimedia Commonsissa
Matías Viña

Matías Viña Uruguayn alle 20-vuotiaiden maajoukkueen pelaajana helmikuussa 2017.
Matías Nicolás Viña Susperreguy (s. 9. marraskuuta 1997 Empalme Olmos) on uruguaylainen jalkapalloilija. Hän on pelipaikaltaan yleensä vasen laitapuolustaja. Hän edustaa englantilaisseura Bournemouthia lainalla italialaisseura Romasta ja on aiemmin pelannut kotimaansa lisäksi Brasiliassa. Hän on pelannut Uruguayn maajoukkueessa syyskuusta 2019 alkaen.
Viña nousi Nacionalin junioreista Uruguayn pääsarjassa pelaavaan edustusjoukkueeseen vuonna 2017. Hän voitti Uruguayn-mestaruuden vuonna 2019. Hän siirtyi tammikuussa 2020 Brasiliaan Palmeirasin joukkueeseen. Hän voitti Copa Libertadoresin vuosina 2020 ja 2021, joskin jälkimmäisen mestaruuden ratketessa hän oli jo ehtinyt siirtyä elokuussa 2021 italialaisseura Romaan. Hän pelasi kaudella 2021–2022 Italian Serie A:ssa 26 ottelua, joissa hän oli 18 kertaa avauskokoonpanossa. Roman voittamassa Konferenssiliigassa hän pelasi seitsemän ottelua, joista kolme ottelua avauskokoonpanossa. Kaudella 2022–2023 hän pääsi pelaamaan Serie A:ssa vain kolme ottelua. Eurooppa-liigan alkulohkossa hän pelasi neljä ottelua. Tammikuun 2023 lopulla hän siirtyi lainalle Englannin Valioliigassa pelaavaan Bournemouthiin, jossa hän pelasi 12 valioliigaottelua ja teki kaksi maalia, huhtikuussa Tottenhamia ja toukokuussa Chelseaa vastaan.
Viña pelasi Uruguayn alle 20-vuotiaiden maajoukkueessa. Hän voitti vuonna 2017 ikäluokan Etelä-Amerikan mestaruuden ja pelasi myöhemmin samana vuonna ikäluokan MM-kilpailuissa, joissa Uruguay sijoittui neljänneksi. Hän pelasi avauskokoonpanossa yhdessä alkulohko-ottelussa ja pronssiottelussa sekä tuli vaihdosta kentälle neljännesvälierä- ja puolivälieräottelussa. Puolivälierän rangaistuspotkukilpailussa Portugalia vastaan hän joukkueensa kuudentena laukojana epäonnistui mutta Uruguay selviytyi lopulta jatkoon.
Viña pelasi Uruguayn A-maajoukkueessa ensimmäisen kerran syyskuussa 2019. Hän pelasi Copa Américassa 2021 avauskokoonpanossa joukkueensa kaikki viisi ottelua. Marras-joulukuussa 2022 käydyissä Qatarin MM-kilpailuissa hän tuli vaihdosta kentälle kahdessa ensimmäisessä alkulohko-ottelussa Etelä-Koreaa ja Portugalia vastaan.
Viña on pelannut kesäkuun 2023 loppuun mennessä 30 A-maaottelua, joissa hän on ollut 21 kertaa avauskokoonpanossa. Maaleja hän ei näissä otteluissa ole tehnyt.
Matti Parviainen

Matti Parviainen (s. 3. syyskuuta 1963) on aktiiviuransa päättänyt suomalainen pikajuoksija. Seuratasolla hän edusti vuodesta 1985 lähtien Tampereen Pyrintöä ja hänen valmentajanaan toimi Heikki Karjalainen. Kalevan kisoista Parviainen saavutti pronssia 100 metrin juoksussa vuonna 1988. Lisäksi hän voitti sisäratojen SM-kisoista kaikkiaan viisi mitalia; 60 metrin juoksussa hopeaa vuonna 1988 sekä kaksi hopeaa vuosina 1989 ja 1990 sekä 200 metrin juoksussa kultaa vuonna 1989 ja hopeaa vuonna 1988. Virallisissa kilpailuissa hän ei ole esiintynyt vuoden 1990 jälkeen.
Matilda Södergran

| Matilda Södergran |
| --- | --- |

Henkilötiedot
Syntynyt: 17. marraskuuta 1987 (ikä 36)
Ammatti:  runoilija, kääntäjä
Kirjailija
Pääteokset:  Lotusfötter Maror (ett sätt åt dig) Deliranten Hon drar ådrorna
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Matilda Södergran (s. 17. marraskuuta 1987) on suomalainen runoilija, kriitikko ja kääntäjä. Södergran on syntynyt ja viettänyt lapsuutensa Suomessa mutta asuu ja työskentelee nykyisin Ruotsissa. Hän on julkaissut muutamia runokokoelmia. Valikoima hänen runojaan on käännetty englanniksi antologiaan Six Finnish Poets (2013). Södergran on runoilija Edith Södergranin etäinen sukulainen.
Södergran on kuvannut kirjailijanolemustaan pyrkimyksesi pyrkiä kohtaamaan ja haastamaan totisuuden. Vallan analyysi, kahlitsevat sukupuoliroolit ja ruumis ovat keskeisiä teemoja kirjoittajan runodiskurssissa.
Kritiikki

Södergranin feministiseen runouteen on kiinnitetty huomiota. Kokoelma Maror (2012) käsittelee sellaisia teemoja kuin naisenruumiin kurittaminen. Kokoelmassa Lotusfötter (2014) Södergran haastaa suoraviivaisen kertomuksen rajat tutkiessaan väkivallan rakennette, naisen älyä ja aktiivista naisruumista. Lotusfötterin arviossa kirjoitti Ny Tidin kriitikko, että Södergran ”liikkuu varmoin ja täsmällisin askelin uusilla alueilla, niin temaattisesti kuin muodonkin puolesta.”
Palkinnot ja tunnustukset

Södergran on saanut runoilijana useita palkintoja, muun muassa Arvid Mörne -kilpailussa 2006 ja Svenska litteratursällskapetin palkinnon 2013. Kun Södergran sai vuoden kirjallisuuspalkinnon Kreagalanissa 2013, häntä kuvailtiin sanoin ”Nuori kirjailija, jolla on kyky luoda maaginen universumi, jossa runollinen ja hauras kohtaavat sanan voimakkuuden. Poikkeuksellisella kielentajullaan hän vakiinnuttanut paikkansa runoilijana Pohjolassa.” Vuonna 2019 hän sai Ruotsin radion runopalkinnon teoksesta Överlevorna.
Teokset

Hon drar ådrorna ur. Schildts & Söderströms, 2008
Deliranten. Schildts & Söderströms, 2009
Maror (ett sätt åt dig). Schildts & Söderströms, 2012
Six Finnish Poets, toim. Teemu Manninen. Arc Publications, 2013
Lotusfötter. Schildts & Söderströms, 2014
Poesin: en debattbok, useita tekijöitä, Ellips 2014
Överlevorna.  Schildts & Söderströms, 2018.  ISBN 978-951-52-4424-6.
Nell. Ellips, 2021
Matías Vecino

Matías Vecino vuonna 2017.
Matías Vecino (s. 24. elokuuta 1991 Canelones) on uruguaylainen jalkapalloilija. Hän on pelipaikaltaan keskikenttäpelaaja. Hän edustaa italialaisseura Laziota.
Vecino nousi Central Españolin edustusjoukkueeseen vuonna 2010 ja siirtyi mestarijoukkue Nacionaliin elokuussa 2011. Tammikuussa 2013 hän siirtyi italialaisseura Fiorentinaan. Alkuvuoden 2014 Vecino pelasi lainalla Cagliarissa ja kauden 2014–2015 Empolissa. Elokuussa 2017 hän siirtyi Internazionaleen, jossa hän pelasi viisi kautta. Kesällä 2022 hän siirtyi Lazioon. Vuoden 2023 loppuun mennessä Vecino on pelannut Serie A:ssa 261 ottelua ja tehnyt niissä 23 maalia. Kaudella 2020–2021 hän voitti Italian-mestaruuden mutta oli kauden alkupuoliskon poissa kentiltä polvivamman vuoksi. Kaudella 2021–2022 hän voitti Italian cupin mutta ei pelannut välierissä eikä loppuottelussa. Mestarien liigassa hän on pelannut 17 ottelua ja tehnyt maalin kaudella 2018–2019 alkulohko-ottelussa Tottenham Hotspuria, kaudella 2019–2020 alkulohko-ottelussa Borussia Dortmundia sekä kaudella 2023–2024 alkulohko-ottelussa Celticiä vastaan. Eurooppa-liigassa pelaamissaan 25 ottelussa hän on tehnyt neljä maalia.
Vecino pelasi Uruguayn maajoukkueessa ensimmäisen maaottelunsa maaliskuussa 2016 MM-karsinnassa Argentiinaa vastaan ja teki ensimmäisen maaottelumaalinsa toukokuussa 2016 ystävyysottelussa Trinidad ja Tobagoa vastaan. Hän on tehnyt maaottelumaalin tämän jälkeen lokakuussa 2018 Etelä-Koreaa vastaan, maaliskuussa 2019 Thaimaata vastaan, kesäkuussa 2022 Meksikoa ja maaliskuussa 2023 jälleen Etelä-Koreaa vastaan. MM-kilpailuissa 2018 hän pelasi avauskokoonpanossa Uruguayn kaikissa viidessä ottelussa. MM-kilpailuissa 2022 hän pelasi avauskokoonpanossa Uruguayn kahdessa ensimmäisessä ottelussa ja tuli kolmannessa vaihdosta kentälle. Copa América Centenariossa 2016 hän pelasi kaksi ottelua, vuoden 2019 Copa Américassa yhden ottelun ja vuoden 2021 Copa Américassa viisi ottelua. Vuoden 2023 loppuun mennessä hän on pelannut 69 maaottelua, joissa hän on ollut avauskokoonpanossa 60 kertaa.
Matemaattisia olioita tai jaettuja unia

| Matemaattisia olioita tai jaettuja unia |
| --- | --- |
Kirjailija:  Leena Krohn
Kansitaiteilija:  Marjaana Virta
Kieli:  suomi
Kustantaja:  WSOY
Julkaistu:  1992
Ulkoasu:  sidottu
ISBN:  951-0-18407-1
Löydä lisää kirjojaKirjallisuuden teemasivulta
Matemaattisia olioita tai jaettuja unia on Leena Krohnin vuonna 1992 ilmestynyt esseenovellien kokoelma. Kirjan julkaisi WSOY. Teos sai Finlandia-palkinnon.
Aiheesta muualla

Tero Liukkonen: Aine juhlii elämän eri muodoissa.  Helsingin sanomat 4.11.1992.
Mattarin metroasema

Mattar on Singaporen Mass Rapid Transit -metrojärjestelmän asema Mattar Roadilla Geylangissa Singaporen keskisellä suuralueella. Se avattiin 21. lokakuuta 2017 osana Downtown Linen itäistä jatketta.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Downtown Line
| DT1 Bukit Panjang | 5:58 |  | 6:16 |  | 0:02 |  |  |
| DT35 Expo | 6:01 |  | 6:21 |  | 0:21 |  |  |
Käännös suomeksi
Mercury-Redstone 3

Mercury-Redstone 3 (MR-3, lento tunnetaan myös nimellä Freedom 7) oli Yhdysvaltojen ensimmäinen miehitetty avaruuslento ja osa Mercury-ohjelmaa. Se toteutui 5. toukokuuta 1961. Astronautti Alan Shepard kävi 183,3 kilometrin korkeudella. Lento kesti 15 minuuttia ja 28 sekuntia.
Lento oli siis pelkkä hyppy avaruuteen, koska Redstone-kantoraketti ei ollut kyllin voimakas nostamaan alusta kiertoradalle. Se onkin historian lyhin avaruuslento.
Alan Shepard tukialukselle nostamisen jälkeen.
Aiheesta muualla

Kuvia tai muita tiedostoja aiheesta Mercury-Redstone 3 Wikimedia Commonsissa
Mercury-ohjelma
| --- | --- |
Miehittämättömät:   Mercury-Redstone 1  Mercury-Redstone 1A  Mercury-Redstone 2 
Miehitetyt:   Mercury-Redstone 3  Mercury-Redstone 4  Mercury-Atlas 6  Mercury-Atlas 7  Mercury-Atlas 8  Mercury-Atlas 9
Mercury & Glitter

| Mercury & glitter My First Band |
| --- | --- | --- |

Studioalbumin tiedot
 Julkaistu: 28. syyskuuta 2011
 Tyylilaji: poprock
 Levy-yhtiö: Äänivallila
My First Bandin muut julkaisut
| You Look So Bored 2009 | Mercury & glitter 2011 | Corazon 2014 |
Mercury & Glitter on suomalaisen My First Band -yhtyeen toinen albumi, joka julkaistiin 28. syyskuuta 2011.
Kappaleet

Let’s Face It – 3.05
Runaways – 3.56
1 2 3 4 Fight for the Money – 2.43
Baby You’are Too Young (I Wanna Make Love to Your Mama) – 2.53
Come Over Woman – 3.40
Salvation – 3.50
When You Hear This Song – 3.12
Forced to Fight – 3.13
So Much the Fame – 3.36
Great Escape – 3.32
Say It’s Over – 5.49
Mercury-Atlas 6

Mercury-Atlas 6 (MA-6, myös Friendship 7 kutsukoodin ja avaruuskapselin nimen mukaan) oli 20. helmikuuta 1962 tapahtunut Yhdysvaltain miehitetty avaruuslento, joka oli osa Mercury-avaruusohjelmaa. Lentoa voidaan pitää Yhdysvaltain ensimmäisenä todellisena avaruuslentona määrittelytavasta riippuen, sillä kapseli ei pelkästään ylittänyt tiettyä etäisyyttä maan pinnasta, josta avaruuden katsotaan alkavan, vaan avaruualus myös kiersi maapallon.
Astronautti John Glenn kiersi Mercury 6 -avaruusaluksellaan maapallon kaikkiaan kolme kertaa. Lentokorkeus vaihteli 159 ja 265 kilometrin välillä. Lento kesti noin viisi tuntia.
John Glenn Mercury 6 -lennolla
Aiheesta muualla

Kuvia tai muita tiedostoja aiheesta Friendship 7 Wikimedia Commonsissa
Mercury-ohjelma
| --- | --- |
Miehittämättömät:   Mercury-Redstone 1  Mercury-Redstone 1A  Mercury-Redstone 2 
Miehitetyt:   Mercury-Redstone 3  Mercury-Redstone 4  Mercury-Atlas 6  Mercury-Atlas 7  Mercury-Atlas 8  Mercury-Atlas 9
Maysan

| Maysan ميسان, Maysān Missan |
| --- | --- |

 Sijainti
Valtio:  Irak
Hallinto:  
 – hallinnollinen keskus:  Amara (31.8434°N, 47.1455°E)
Pinta-ala  ():  16 072 km²
Väkiluku (2013)  ():  922 072
HDI (2012):  0,639
Lyhenteet:  
 – ISO 3166:  IQ-MA
Maysan (arab. ميسان‎, Maysān) tai Missan on Irakin itäosassa, Bagdadista kaakkoon sijaitseva kuvernoraatti (maakunta). Siihen kuuluu 16 072 neliökilometriä eli 3,7 prosenttia Irakin pinta-alasta.
Maakunnan väkiluku oli vuoden 1997 väestönlaskennassa 637 126. Vuonna 2013 asukkaita arvioitiin olevan 922 072 (2,9 % Irakin väestöstä). Väestöstä 72,4 prosenttia asui kaupungeissa ja 27,6 prosenttia maaseudulla.
Kuvernoraatti jakautuu kuuteen piirikuntaan:
Ali al-Gharbi (5 % väestöstä),
Amara (53 %),
al-Kahla (8 %),
al-Maimouna (10 %),
al-Mejar al-Kabi (14 %), ja
Qalat Saleh (Qal’at Saleh, 10 %).
Kuvernoraatin pääkaupunki on Amara (al-ʿAmāra). Se sijaitsee linnuntietä 305 kilometriä Bagdadista kaakkoon.
Maatalous oli aiemmin keskeisessä asemassa Maysanin kuvernoraatissa mutta sota, levottomuudet ja ympäristömuutokset ovat rapistuttaneet tuotannon perustan. Maakunnan kosteikkoalueet ovat myös kokeneet pitkäkestoisia ympäristömuutoksia, mikä on vaikeuttanut niillä alueilla asuneiden toimeentuloa. Maakunta on keskeistä öljyntuotantoaluetta, ja siellä tuotetaan myös asfalttia ja soraa. Maakunnassa on yli 300 arkeologista kohdetta. Turismia pidetään mahdollisena kehittämiskohteena.
Vuonna 2011 väestöstä 16,4 % oli kansallisen köyhyysrajan alapuolella eli tuli toimeen alle 2,5 dollarilla päivässä. Vuotta 2012 kuvaava alueellinen inhimillisen kehityksen indeksi oli 0,639, mikä oli Irakin alhaisin maakuntatason lukema.
Aiheesta muualla

Kuvia tai muita tiedostoja aiheesta Maysan Wikimedia Commonsissa
Iraq signs $6 billion refinery contract with Swiss firm (10.10.2013) (englanniksi) (reuters.com)
Irakin maakunnat
Anbar
Babil
Bagdad
Basra
Dahuk
Dhi Qar
Diyala
Erbil
Halabja
Karbala
Kirkuk
Maysan
Muthanna
Najaf
Ninawa
Qadisiyya
Salah al-Din
Sulaimaniyya
Wasit
Matāʻutu

| Mata-Utu |
| --- | --- |
 Wallisin kartta
Valtio:  Ranska
Territorio:  Wallis ja Futuna
Alue:  Uvea
Piirikunta:  Hahake
Pinta-ala:  
 – Kokonaispinta-ala:  75,64 km²
Korkeus:  6 m
Väkiluku (2013):  1 075
Infobox OKVirheellinen NIMI-arvo: 
Mata-Utu (tai Matāʻutu) on Ranskan merentakaisen alueen Wallis ja Futunan pääkaupunki. Kaupunki sijaitsee Wallisin saaren itäosassa Hahaken alueella, jonka pääkaupunki se myös on. Vuoden 2013 väestönlaskennassa kaupungissa oli 1 075 asukasta.
Aiheesta muualla

Kuvia tai muita tiedostoja aiheesta Matāʻutu Wikimedia Commonsissa
Mercury-Atlas 7

Mercury-Atlas 7 (MA-7) oli Yhdysvaltain toinen maatakiertävällä radalla suoritettu avaruuslento. Lento toteutui 24. toukokuuta 1962 Mercury-avaruusohjelman astronautti Scott Carpenterin kiertäessä maapallon Aurora 7 -avaruuskapselillaan 3 kertaa. Aurora 7:n lentokorkeus vaihteli 154:n ja 260:n kilometrin välillä ja lento kesti noin 5 tuntia. Carpenterin paluussa maahan oli vaikeuksia, sillä hän käytti avaruutta ihastellessaan liikaa polttoainetta eikä totellut lennonjohdon määräyksiä, minkä vuoksi hän putosi satoja kilometrejä syrjään suunnitellusta laskeutumispaikasta. Tämän jälkeen Carpenter ei enää palannut avaruuteen. Hän toimi myöhemmin muun muassa syvänmeren sukeltajana.
Aurora 7:n (Mercury-Atlas 7) laukaisu.
Aiheesta muualla

Kuvia tai muita tiedostoja aiheesta Aurora 7 Wikimedia Commonsissa
RESULTS OF THE SECOND U.S. MANNED ORBITAL SPACE FLIGHT, MAY 24, 1962 (Arkistoitu – Internet Archive) (englanniksi)
Mercury-ohjelma
| --- | --- |
Miehittämättömät:   Mercury-Redstone 1  Mercury-Redstone 1A  Mercury-Redstone 2 
Miehitetyt:   Mercury-Redstone 3  Mercury-Redstone 4  Mercury-Atlas 6  Mercury-Atlas 7  Mercury-Atlas 8  Mercury-Atlas 9
Matsumoto (Nagano)

| Matsumoto (松本市) |
| --- | --- |
 Matsumoton linna
 lippu:  Symboli
 Matsumoton sijainti Naganon prefektuurissa
 Matsumoto
 Koordinaatit: 36°14′16.8″N, 137°58′19.1″E 
Valtio:  Japani
Alue:  Chūbu (Kōshin’etsu)
Prefektuuri:  Nagano
Pinta-ala:  
 – Kokonaispinta-ala:  978,47 km²
Väkiluku (2017):  240 941
 – Väestötiheys:  246,2 as./km²
Symbolit:  
 – Kukka:  Rhododendron japonicum (rengetsutsuji)
 – Puu:  Pinus densiflora
Aikavyöhyke:  UTC+9
 
 www.city.matsumoto.nagano.jp 
Infobox OKVirheellinen NIMI-arvo: 
Matsumoto (jap. 松本市, Matsumoto-shi) on Japanin kaupunki Honshūn saaren keskiosassa Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin pääkaupungin Naganon lounaispuolella noin 590 metrin korkeudella merenpinnasta. Kaupungissa on 240 941 asukasta (vuonna 2017) ja sen pinta-ala on 978,47 neliökilometriä. Matsumoto on nimitetty yhdeksi Japanin erityiskaupungeista.
Historiallisesti Matsumoto toimi Shinanon provinssin pääkaupunkina ja kehittyi Edo-kaudella 1600–1800-luvuilla Matsumoton daimiokunnan linnanaluskaupunkina. Osana Japanin nykyistä kunnallishallintoa Matsumoto sai kaupunkioikeudet vuonna 1907. Sinne sijoittui kehruuteollisuutta, myöhemmin elektroniikka-, kone- ja elintarviketeollisuutta ja viime aikoina myös ohjelmistotuotantoa. Kaupunki kasvoi huomattavasti kuntaliitosten myötä vuosina 2005 ja 2010. Sen merkittävimpiin nähtävyyksiin kuuluvat Matsumoton linna, Kamikōchin, Utsukushigaharan ja Norikuran vuoristoalueet sekä ympäristön lukuisat kuumat lähteet (onsen).
Matsumotoa palvelevat JR Higashi-Nihonin Ōito-linja ja Shinonoi-linja sekä Alpico-kōtsūn Kamikōchi-linja.
Kuvia

Matsumoto vuonna 1975
Matsumoton kaupungin taidemuseo
Historiallinen Kaichin koulu
Kappa-silta Kamikōchin vuoristoalueella
Aiheesta muualla

Kuvia tai muita tiedostoja aiheesta Matsumoto Wikimedia Commonsissa
Kaupungin internetsivut (japaniksi)
Michael Cretu

Michael Cretu (oik. Mihai Crețu, s. 18. toukokuuta 1957 Bukarest, Romanian sosialistinen tasavalta) on romanialaissyntyinen musiikin tuottaja, säveltäjä ja sovittaja.
Cretu tunnetaan myös nimellä Curly, MC johtuen hänen kiharista hiuksistaan.
Cretu on tuottanut lukuisia albumeja ja työskennellyt useiden eri artistien taustalla. Suurimpia menestyksiä ovat olleet muiden muassa Enigma, 
Mike Oldfield ja Sandra, jonka kanssa Cretu avioitui vuonna 1988.
Matúš Šutaj Eštok

| Matúš Šutaj Eštok> Slovakian sisäministeri |
| --- | --- |
 25.10.2023–  
Edeltäjä:  Ľudovít Ódor
Slovakian varapääministeri
 25.10.2023–  
Slovakian kansalliskokouksen jäsen
 2020 – 25.10.2023  
Henkilötiedot
Syntynyt: 4. helmikuuta 1987 (ikä 37) Michalovce, Tšekkoslovakia
Tiedot
Puolue:  HLAS–SD SMER-SD (entinen)
Matúš Šutaj Eštok (s. 4. helmikuuta 1987 Michalovce, Tšekkoslovakia) on slovakialainen poliitikko, joka on toiminut maansa sisäministerinä lokakuusta 2023. Šutaj Eštok on HLAS – sociálna demokracia -puolueen puheenjohtaja.
Ura

Šutaj Eštok valmistui Bratislavan Comenius-yliopiston oikeustieteellisestä tiedekunnasta vuonna 2012, minkä jälkeen hän työskenteli muun muassa varapääministerin neuvonantajana sekä lakimiehenä.
Slovakian vuoden 2020 parlamenttivaaleihin Šutaj Eštok osallistui Smer-SD puolueen listalta. Hän tuli valituksi 5 049 äänellä. Kuitenkin jo saman vuoden kesäkuussa hän siirtyi Peter Pellegrinin perustamaan HLAS – sociálna demokracia puolueeseen, jonka kaikki jäsenet olivat vanhoja smeriläisiä. Hlas pysyi vuonna 2020 alkaneen vaalikauden oppositiossa.
Šutaj Eštok nimettiin Slovakian sisäministeriksi Ficon neljänteen hallitukseen vuoden 2023 vaalien jälkeen. Häntä vastaan nostettiin epäluottamuslause jo marraskuussa 2023, kun oppositio syytti hänen rikkoneen lakia erottaessaan Robert Ficon edellisen pääministerikauden rikoksia tutkineita poliiseja. Myös Šutaj Eštokin toimet Slovakian Unkarin vastaisella rajalla olivat osa äänestyksen perusteluita. Epäluottamuslause kaatui kun sen puolesta äänesti 61 kansanedustajaa 136:sta paikalla olleesta.
Toukokuussa 2024 tapahtuneen pääministeri Ficon murhayrityksen jälkeen Šutaj Eštokin eroamista on vaatinut muun muassa entinen pääministeri Igor Matovič.
Šutaj Eštok valittiin Hlasin puheenjohtajaksi kesäkuun 2024 puoluekokouksessa Pellegrinin voitettua kevään presidentinvaalit.
Mauno Rauramo

Rauramo vuonna 1945. Kuva: Matti Pietinen.
Mauno Rauramo (vuoteen 1935 Schroderus, 12. lokakuuta 1885 Lapinlahti – 7. tammikuuta 1950) oli suomalainen lääkäri. Hän oli Viipurin kaupungin synnytyslaitoksen ylilääkäri 1918–1937, Viipurin naistensairaalan ylilääkäri 1938–1940, Helsingin yliopiston synnytys- ja naistentautiopin professori ja Naistenklinikan johtaja 1942–1950.
Mauno Rauramon pojan varatuomari, kanslianeuvos Mauno Heikki Rauramon poikia ovat Jaakko Rauramo, Ilkka Rauramo ja Anssi Rauramo. Mauno Rauramon toinen poika on professori Mauno Lauri Rauramo.
Meteori (elokuva)

| Meteori> Meteor |
| --- | --- |

Ohjaaja:  Ronald Neame
Käsikirjoittaja:   Stanley Mann  Edmund H. North 
Tuottaja:  Run Run Shaw Sandy Howard Gabriel Katzka Samuel Z. Arkoff
Säveltäjä:  Laurence Rosenthal
Kuvaaja:  Paul Lohmann
Leikkaaja:   Carl Kress  Etter Vincent D'orazio 
Pääosat:   Sean Connery  Natalie Wood  Karl Malden  Brian Keith  Martin Landau 
Valmistustiedot
Valmistusmaa:  Yhdysvallat
Tuotantoyhtiö:   Meteor Joint Venture  American International Pictures 
Levittäjä:  American International Pictures Netflix
Ensi-ilta:  1979
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Meteori (Meteor, myös nimellä Meteori: uhka avaruudesta) on vuonna 1979 ensi-iltansa saanut tieteiskatastrofielokuva, joka kertoo maan kanssa törmäyskurssilla olevan meteoriitin tuhoamisyrityksestä. Elokuvan pääosia esittävät Sean Connery, Natalie Wood, Karl Malden, Brian Keith, Martin Landau, Trevor Howard, Richard Dysart, Henry Fonda, Joseph Campanella, Bo Brundin, Katherine De Hetre, James G. Richardson, Roger Robinson, Michael Zaslow, John McKinney, Burke Byrnes ja Bibi Besch. Elokuvan on ohjannut Ronald Neame. Osaa elokuvan juonesta hyödynnettiin elokuvissa Armageddon ja Deep Impact. Vuonna 2009 ensiesitettiin nelituntinen, kaksiosainen, samanniminen minisarja.
Aiheesta muualla

Meteori Internet Movie Databasessa (englanniksi)
Meteori Elonet.
Michael Tomasello

Michael Tomasello (s. 1950) on koulutukseltaan psykologi ja  Max Planck-instituutin Evoluutioantropologian johtaja. Tomasellon tutkimus on käsitellyt kielen omaksumista, jossa hän on tullut tunnetuksi Noam Chomskyn nativistisen kielen omaksumisen teorian kriitikkona. Hän on tutkinut kädellisten ja ihmislasten tapoja oppia ja omaksua sosiaalisia taitoja.